OzLabs/hebrew-wiki-articles huggingface dataset:
וולגה אוליאנובסק (בנדי)

וולגה (ברוסית: Во́лга) הוא מועדון בנדי מהעיר אוליאנובסק, המתמודד בליגת העל הרוסית בבנדי. המועדון נוסד בשנת 1934. צבעי הקבוצה: צהוב-כחול. הישגי השיא הן סגנות אליפות ברית המועצות ומקום שלישי באליפות רוסיה.
== היסטוריה ==
המועדון נוצר בתחילת 1934 בחסות מפעל לבניית מכונות מקומי. עד שנת 1957 הוא נקרא "זניט". בתקופה שבין 1957 עד 1959 הוא נקרא "טרוד" (בעיתונות אוליאנובסק באותה תקופה הוזכרה לעיתים קרובות בשם "מועדון וולודארסקי"). מאז פברואר 1959 המועדון נקרא בשם "וולגה" (למעט 2001–2003, אז הקבוצה שיחקה בשם "וולגה-UAZ", על שם הספונסרית "UAZ", אוא"ז).

המועדון היווה חלק מאגודת "זניט" (1936-1957 ו-1966–1987) ואגודת "טרוד" (1957-1966). כיום זהו מועדון עצמאי שמהווה ארגון אוטונומי ללא מטרות רווח "מועדון ההוקי וולגה" ("Хоккейный клуб «Волга»).

בשנים שלפני המלחמה המועדון השתתף בתחרויות עירוניות. בשנת 1945 הופיע לראשונה בתחרויות לאומיות כאשר בשנים 1947 ו-1953 התמודד בגביע רוסיה הסובייטית. לאחר שדינמו אוליאנובסק נשרה מאליפות ברית המועצות בשנת 1959, את מקומה תפסה קבוצת וולגה באליפות ברית המועצות. במקביל, 13 שחקני דינמו עברו לוולגה.

בעונת הבכורה שלה בליגת ההוקי הבכירה, וולגה תפסה את המקום העשירי. בהדרגה, וולגה החלה להיות אחת הקבוצות הטובות במדינה. בשתי העונות הבאות "וולגה" תפסה את המקום השביעי. כמה שנים מאוחר יותר, שחקני וולגה כבר זומנו לנבחרת ברית המועצות.

בעונות 1976 ו-1977 וולגה תפסה את המקום השלישי, שהיה להישג השיא של הקבוצה באותן שנים וכן במקום השני (1972, 1976).

בשנים הבאות הקבוצה התדרדרה וחזרה לבמת הבכורה של האליפות הלאומית ובשנת 1995, הקבוצה זכתה לשחק עם הקבוצות החזקות במדינה, כשחזרה לליגת העל. בשנת 1997 הקבוצה סיימה במקום השלישי באליפות רוסיה ובשנת 2000 לראשונה העפילה לגמר גביע המדינה. עם זאת הקבוצה נכנסה לתקופה של מיתון בתחילת המאה ה-21 ובעשור השני של המאה ה-21 המצב לא השתנה. הקבוצה לא קיבלה את תמיכת המושל והקבוצה נאלצת לחפש ספונסרים מדי עונה וניכרת בחוסר יציבות כלכלית במועדון.
== תארים ==
;ליגת העל הרוסית בבנדי
* סגנות: 1972
* מקום שלישי: 1976, 1977, 1997
;הגביע הרוסי בבנדי
* גמר: 2000
== קישורים חיצוניים ==
* 

קטגוריה:קבוצות בנדי רוסיות
קטגוריה:אוליאנובסק
ארמון רובן

ארמון רובן (במקדונית: Палата Рубен) הוא בניין מגורים היסטורי בסקופיה שהיה שייך למשפחת רופא השיניים אמיל רובן, שנבנה ב-1927 ותוכנן על ידי האדריכל איוואן ארטמושקין .

לאחר ששרד את רעידת האדמה בסקופיה ב-1963, הפך הארמון לאחת מהדוגמאות המקומיות המפורסמות ביותר לאדריכלות בתקופה שבין שתי מלחמות העולם. ב-2015, חזית המבנה שוחזר מחדש על ידי מרכז השימור בסקופיה.

== מאפיינים אדריכליים ==
ארמון רובן - מראה ישן
למבנה יש קומת קרקע, 3 קומות ביניים ועליית גג. בנוסף, יש לו חצר עם 2 כניסות עיקריות. בבניין יש מערכת חימום, משאבת מים, וכן מיכל מים הממוקם בעליית הגג של חדר המדרגות.<ref>Превземено од техничката документација на Архивот на Град Скопје. Сиг.: 6.1.348.49</ref> חיפוי הבניין מורכב מקטעים גאומטריים של חזית המוטעמים בפילסטרים וזרים. פני השטח של הבניין מחורר יחד עם פתחי חלונות, שבחלקים העליונים יש גם קצוות מקושתים. הבניין מעוטר במיוחד בעיטורי כפרי, תבליטים, נישות ועמודים.<ref></ref>

== קישורים חיצוניים ==

== הערות שוליים ==

קטגוריה:סקופיה: מבנים
סניף הדואר הטורקי הישן

סניף הדואר הטורקי הישן (במקדונית: Стара турска пошта) הוא בניין מנהלי לשעבר שמשמש כאנדרטת תרבות בבזאר הישן, סקופיה. הוא ממוקם ליד וילאייטסקי קונאק אוקומאט ומסגד מוסטפא-פאשינה , מול מבצר סקופיה. הבניין נבנה בסוף המאה ה-19, כפי שמעידה הכתובת על לוח האבן שהונחה מעל דלת הכניסה. בזמן הקמתו, היה זה משרד הטלגרף הטורקי הראשון בעיר.<ref>[http://star.utrinski.com.mk/?pBroj=1425&stID=10568&pR=12 Заводот за заштита на спомениците ќе поднесе кривична пријава против Рубин кармин] , Утрински Весник, 16 октомври 2006.</ref> במקור, הבניין היה על בסיס מלבני והורכב מקומת קרקע וקומה ראשונה, ובהמשך נוספה קומה נוספת. כתוצאה מרעידת האדמה שהתרחשה ב-1963, נפגע הבניין ושחזורו הסיר את הקומה המורחבת.<ref>[http://kartoni.skopskonasledstvo.skopje-3d.mk/index.php?option=com_content&view=frontpage&Itemid=141 Стара турска пошта] , Скопско наследство.</ref>

== ראו גם ==
* הבזאר הישן (סקופיה)

== הערות שוליים ==

קטגוריה:הבזאר הישן (סקופיה)
קטגוריה:סקופיה: מבנים
קטגוריה:בתי דואר
ניתוח פזילה

ניתוח פזילה
ניתוח פזילה, המכונה גם ניתוח יישור עיניים (באנגלית: Strabismus surgery), הוא ניתוח בשרירים החוץ-עיניים לתיקון פזילה. עם כ-1.2 מיליון פרוצדורות מדי שנה, ניתוח פזילה הוא ניתוח העין השלישי בשכיחותו בארצות הברית<ref></ref>. ידוע כי התערבות המוצלחת המוקדמת ביותר של ניתוח פזילה בוצעה ב-26 באוקטובר 1839 על ידי יוהאן פרידריך דיפנבאך לילד עם איזוטרופיות בן שבע, כמה ניסיונות קודמים בוצעו בשנת 1818 על ידי ויליאם גיבסון מבולטימור, כירורג כללי ופרופסור באוניברסיטת מרילנד<ref>Gunter K. von Noorden: Binocular Vision and Ocular Motility: Theory and management of strabismus, [http://telemedicine.orbis.org/bins/content_page.asp?cid=1-2193-2366 Chapter 26: Principles of Surgical Treatment] , telemedicine.orbis.org</ref>. הרעיון לטפל בפזילה באמצעות חיתוך חלק מסיבי השריר החוץ-עיניים פורסם בעיתונים האמריקאים על ידי ג'ון סקודר בניו יורק בשנת 1837<ref name="ScudderRef"></ref>.

ראייה כפולה מתרחשת לעיתים קרובות למדי בשבועות הראשונים שלאחר הניתוח. סיבוכים המתרחשים לעיתים נדירות או לעיתים נדירות מאוד לאחר הניתוח כוללים: דלקת עיניים, שטפי דם במקרה של נקב בלובן העין, החלקה או התנתקות שרירים, או אפילו אובדן ראייה. ניתוח שרירי עיניים עלול לגרום לצלקות (פיברוזיס). אם ההצטלקות נרחבת, ניתן יהיה לראות רקמה מוגבהת ואדומה בלבן העין. ניתן להפחית פיברוזיס על ידי שימוש במיטומיצין C במהלך הניתוח. שיטה חדשה יחסית, שתוכננה בעיקר על ידי רופא העיניים השווייצרי דניאל מוג'ון, היא ניתוח פזילה זעיר פולשני (MISS) שיש בו כדי להפחית את הסיכון לסיבוכים ולהוביל לשיקום ראייה מהיר יותר ולריפוי פצעים. החתכים בלחמית הם הרבה יותר קטנים מאשר בניתוח פזילה קונבנציונלי. מחקר שהתפרסם בשנת 2017 תיעד פחות סיבוכי נפיחות בלחמית ובעפעפיים בתקופה שלאחר הניתוח, עם תוצאות ארוכות טווח דומות בין שתי הקבוצות. ניתן להשתמש בניתוח פזילה זעיר פולשני לביצוע כל סוגי ניתוחי הפזילה. לעיתים רחוקות מאוד, סיבוכים שעלולים לסכן חיים עלולים להתרחש במהלך ניתוח פזילה בגלל רפלקס העין.

== קישורים חיצוניים ==

* [https://www.tasmc.org.il/Operations/Pages/StrabismusSurgery.aspx פזילה: ניתוח לתיקון], באתר בית החולים איכילוב
* פרופ' חנה לייבה, [https://www.clalit.co.il/he/your_health/family/eyes/Pages/strabismus_surgery.aspx על הפזילה ועל הניתוח לתיקונה], באתר שירותי בריאות כללית, 31 במאי 2020

==הערות שוליים==

קטגוריה:פעולות כירורגיות
דלקת עורקים

דלקת עורקים (באנגלית: Arteritis) היא מצב רפואי בו יש דלקת בדפנות העורקים בדרך כלל כתוצאה מזיהום או תגובה אוטואימונית. דלקת עורקים היא הפרעה מורכבת ועדיין לא מובנת לחלוטין<ref name="Hollier 1–8"></ref>. דלקת עורקים עשויה להיות מובחנת על ידי סוגיה השונים, בהתבסס על מערכות האיברים שנפגעו מהמחלה. סיבוך של דלקת עורקים הוא פקקת, שעלולה להיות קטלנית. דלקת עורקים ופלביטיס הם צורות של דלקת כלי הדם. הסימפטומים של דלקת עורקים כוללים: דלקות, חום, ייצור מוגבר של כדוריות דם, צליעה ודופק מופחת<ref name="pmid7909656"></ref>. אבחון דלקת עורקים מבוסס על תסמינים רפואיים חריגים<ref name="Wen 462–473"></ref>. תסמינים דומים עשויים להיגרם ממספר מצבים אחרים, כמו תסמונת אהלר-דנלוס ותסמונת מרפן (שניהם הפרעות תורשתיות של רקמת חיבור), שחפת, עגבת, ספונדרואתרופתיה, תסמונת קוגן, מחלת בירגר, מחלת בכצ'ט ומחלת קוואסאקי.

ניתן להשתמש בטכניקות הדמיה שונות לאבחון וניטור התקדמות המחלה. שיטות הדמיה עשויות לכלול אנגיוגרפיה ישירה, אנגיוגרפיה תהודה מגנטית ואולטרא-סונוגרפיה.הטיפול קו-ראשון בדלקת עורקים הוא תרופות גלוקוקורטיקואידים דרך הפה, כמו פרדניזון, הנלקחות מדי יום לתקופה של שלושה חודשים<ref name="pmid7909656"/>. לאחר שלב ראשוני זה, התרופות עשויות להיות מופחתות במינון או בתדירות<ref name="pmid7909656"/>. אם המחלה מחמירה עם לוח הזמנים החדש של הטיפול, ניתן לתת תרופה ציטוטוקסית בנוסף לגלוקוקורטיקואיד<ref name="pmid7909656"/>. חומרים ציטוטוקסיים נפוצים כוללים אזתיופרין, מתוטרקסט או ציקלופוספמיד<ref name="pmid7909656"/>. מינון התרופות לגלוקוקורטיקואידים עשוי להיות מופחת אם התגובה לטיפול טובה<ref name="pmid7909656"/>. תרופה זו עשויה להיות מופחתת בהדרגה לאחר שהמחלה הופכת לחסרת פעילות, ולהקטין לאט את המינון (כדי לאפשר לגוף להסתגל זמן) עד להפסקת הטיפול התרופתי לחלוטין. לעומת זאת, אם המחלה תישאר פעילה, יהיה צורך להגביר את התרופות<ref name="pmid7909656"/>. לאחר שישה חודשים, אם לא ניתן להפחית את התרופות בתדירות לימים חלופיים, או אם בתוך 12 חודשים לא ניתן להפסיק לחלוטין את התרופות, הטיפול נחשב ככושל<ref name="pmid7909656"/>.

==ראו גם==
* דלקת עורק הרקה
* דלקת כלי דם
* דלקת רב-עורקית קשרית

==קישורים חיצוניים==

==הערות שוליים==

קטגוריה:הפרעות רקמות חיבור מערכתיות
קטגוריה:מחלות עורקים ונימים
קטגוריה:דלקת
דייוויד לים

דייוויד בראדלי לים (באנגלית: David Bradley Lim; נולד ב-23 בספטמבר 1983) הוא שחקן ודוגמן אמריקאי. הוא ידוע בעיקר בזכות הופעתו כסבסטיאן צ'ן בעונה השנייה של סדרת הטלוויזיה "קוונטיקו" ברשת ABC, ובתור ויקטור טאן בסדרת הטלוויזיה "S.W.A.T." ברשת CBS.

== ביוגרפיה ==
לים נולד ב-23 בספטמבר 1983 באוקלנד, קליפורניה, ארצות הברית למשפחה ממוצא סיני. הוא סיים את בית הספר התיכון דה לה סאל בקונקורד בשנת 2001.<ref name="cbs_lim"></ref>

לים בוגר תואר ראשון בהנדסת חשמל מאוניברסיטת קליפורניה בסן דייגו.

== קריירה ==
לים החל את קריירת הבידור שלו כדוגמן. בשנת 2009 חתם לים על חוזה עם סוכנות הדוגמנות פורד ועבר ללוס אנג'לס להמשיך בקריירות הדוגמנות ומשחק.<ref></ref><ref></ref><ref></ref>

בשנת 2016 לוהק לים לתפקיד של סבסטיאן צ'ן, בעונה השנייה של המותחן בהפקת רשת ABC, "קוונטיקו".<ref name="hollywoodreporter_lim"></ref>

ב-13 באפריל 2017 הצטרף לים לצוות השחקנים של סדרת הטלוויזיה "S.W.A.T." ברשת הטלוויזיה CBS.<ref></ref> ב-21 בספטמבר 2017, קודם לים לתפקיד ראשי בסדרה, לקראת הצגת הבכורה של הסדרה.<ref></ref> לים מככב בתפקיד הקצין השלישי ויקטור טאן.

== חיים אישיים ==
ב-26 באוגוסט 2018 התארס לזוגתו הדוגמנית הצ'כית מרקטה קזדובה, הצעירה ממנו בשבע שנים; השניים נישאו ב-2 ביוני 2019 והם מתגוררים בלוס אנג'לס.<ref></ref>

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| 2018
| 5th Passenger
| לי
| <ref></ref>
|-
|TBA
|Two Words as the Key
|סאיורי
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2011
| צעירים חסרי מנוח
| בחור עם מצלמה
|פרק: "#1.9704"
|-
| rowspan="3" | 2012
| הוליווד הייטס
| סמית'
| 8 פרקים
|-
| Treelore Theatre
| וון
| סדרת רשת; פרק: "Bus Stop: Wen"
|-
| קאסל
| הסוכן טראן
| פרק: "Linchpin"
|-
| rowspan="3" | 2013
| 90210
| הנסיך הארי
| פרק: "Scandal Royale"
|-
| Beautiful Fools
| ג'ורג'
| סדרת רשת; 2 פרקים
|-
|נקמה
|כבאי
|פרק: "Truth Part 2"
|-
| 2014
| סוכני S.H.I.E.L.D.
| מלצר
| פרק: "The Magical Place"
|-
| 2015
| סופרגירל
| הסוכן צונג
| פרק: "Human for a Day"<ref>(Season 1, Episode 7)</ref>
|-
| 2016
| מחשבות פליליות
| קווין ברונר
| פרק: "Drive"
|-
| 2016–2017
| קוונטיקו
| סבסטיאן צ'ן
| תפקיד חוזר (עונה 2); 15 פרקים
|-
| 2017 – הווה
| S.W.A.T.
| ויקטור טאן
| תפקיד ראשי (6 עונות); 119 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים ממוצא סיני
קטגוריה:אוקלנד (קליפורניה): אישים
קטגוריה:בוגרי אוניברסיטת קליפורניה בסן דייגו
קטגוריה:אמריקאים שנולדו ב-1983
נונגפו ספרינג

נונגפו ספרינג (בסינית מפושטת:农夫山泉, תרגום "מעיין חקלאי") היא חברת משקאות סינית. מטה החברה נמצא בהאנגג'ואו.

החברה הוקמה ב-1996 על ידי ג'ונג שאנשאן ובשנת 1997 החלה לשווק בקבוקי מים מהאגם הסמוך לעיר בו היא ממוקמת. בשנת 2001 היא הפכה לחברה שנסחרת בבורסה לניירות ערך של הונג קונג. עם הזמן חברה התפתחה לחברה הגדולה בסין בתחום יצרני מים ובין שלוש הגדולות בסין בתחום תה בבקבוקים ומשקאות פירות.

החברה מציעה מים מ-10 מקורות מים ברחבי סין. בנוסף החלה לשווק מים שמקורם בניו זילנד.

בשנת 2003 נונגפו ספרינגס החלה לשווק משקאות פירות ובשנת 2011 משקה תה. בשנת 2019 החברה החלה להיכנס לשוק מוצרי קפה.

בשנת 2019 נונגפו ספרינגס חתמה על חוזה עם פדרציית השחייה הבינלאומית ל-4 שנים.

בספטמבר 2020 נונגפו ספרינג גייסה כמיליארד דולר במסגרת הנפקה ראשונה לציבור.

==קישורים חיצוניים==

* 

== הערות שוליים ==

קטגוריה:חברות סיניות
קטגוריה:חברות הנסחרות בבורסה לניירות ערך בשנגחאי
קטגוריה:יצרני משקאות
ז'אן-לוק בילודו

ז'אן לוק בילודו (באנגלית: Jean-Luc Bilodeau; נולד ב-4 בנובמבר 1990) הוא שחקן קולנוע וטלוויזיה קנדי, אשר ידוע בעיקר בשל תפקידו בתור ג'וש טרגר בסדרה "קייל XY", ובתור בן וילר בסדרה "בייבי דאדי"; שתיהן סדרות מקור של רשת Freeform. 

== ביוגרפיה ==
נולד וגדל בוונקובר, קולומביה הבריטית לריימונד וברברה בילודו, שניהם ממוצא קנדי-צרפתי. יש לו אחות, דניאל בילודו, שהיא סוכנת שחקנים. לפני שהפך לשחקן הוא היה רקדן במשך תשע שנים, אך הפסיק לרקוד באופן מקצועי, בשל לוח זמנים עמוס. 

== קריירה ==
בשנת 2004, כאשר היה בן 13 קיבל בילודו את תפקידו הראשון בסרט "Ill Fated" מאת הבמאי האוסטרלי לואיס מארק. שנתיים לאחר מכן, בשנת 2006 בילודו פרץ לתודעה כאשר קיבל את התפקיד של ג'וש טרגר בסדרת המדע-בדיוני "קייל XY" ברשת הטלוויזיה האמריקאית Freeform, שם גילם בילודו את חברו הטוב של הדמות הראשית, קייל, במשך שלוש עונות, עד לסיומה של הסדרה ב-2009. 

בשנת 2010, ז'אן לוק בילודו הופיע כגיבור ג'יי, בסרט בהפקת ערוץ דיסני, "16 משאלות". הוא גם הופיע בסרט המקורי של ניקלודיאון "השחקן הטוב ביותר" משנת 2011. 

בשנת 2012 גילם את ג'רמי בסרט הקומדיה הרומנטית "LOL" בכיכובה של מיילי סיירוס, ושיחק בקומדיית האימה "3DD פיראנה"; המהווה סיקוול לסרט "פיראנה 3D" משנת 2010. 

בשנים 2012–2017 בילודו שיחק בתפקיד הראשי במשך שש עונות של קומדיית המצבים "בייבי דאדי" ברשת Freeform. בסדרה, בילודו גילם את בנג'מין "בן" וילר, רווק וברמן בשנות העשרים לחייו, שהופך פתאום לאב כאשר בתו התינוקת ננטשת על סף ביתו. 

בשנת 2019 כיכב כאחת הדמויות הראשיות בקומדיית המצבים "הקריירה השנייה של קרול" ברשת CBS, בתור ד"ר דניאל קוצ'ר, בוגר אוניברסיטת הווארד ואוניברסיטת דיוק ומתמחה בקבוצה של קרול קני, אותה מגלמת פטרישיה היטון. 

== פילמוגרפיה ==
=== קולנוע ===
{| class="wikitable sortable"
|+
! שנה
! סרט
! תפקיד
! class="unsortable" | הערות
|-
| 2004
| Ill Fated
| בובי הצעיר
|
|-
| 2007
| תעלולים נבזיים
| שרדר
| <ref></ref>
|-
| rowspan="2" | 2012
| LOL
| ג'רמי
|
|-
| פיראנה 3DD
| ג'וש
|
|-
| 2013
| Love Me
| הארי טאונסנד
| <ref></ref>
|-
| 2015
| All in Time 
| קלארק
| <ref></ref><ref></ref>
|-
| 2017
| Axis
| בארי
| דיבוב
|-
|TBA
|Marbles
|מייק
|
|}

===טלוויזיה===

{| class="wikitable sortable"
|+
! שנה
! סדרה
! תפקיד
! class="unsortable" | הערות
|-
| 2006–2009
| קייל XY
| ג'וש טרייגר
| תפקיד ראשי (3 עונות); 43 פרקים
|-
|2008
|על טבעי
|ג'סטין
|פרק: "It's the Great Pumpkin, Sam Winchester"
|-
| rowspan="2" |2009
|היחידה
|לאנס דונובן
|פרק: "Tentacle Face"
|-
| ספקטקיולר!
|ילד כוכב
| סרט טלוויזיה של ניקלודיאון
|-
| rowspan="2" |2010
| הבלתי רגילים
| ברט מרטין
| 2 פרקים
|-
| 16 משאלות
| ג'יי קפלר
| סרט טלוויזיה של דיסני
|-
| rowspan="2" | 2011
| שעה מכושפת: הסדרה
| אריק
| 2 פרקים
|-
| השחקן הכי טוב
| אש
| סרט טלוויזיה של ניקלודיאון
|-
| 2012–2017
| בייבי דאדי
| בנימין בון ג'ובי "בן" וילר
| תפקיד ראשי (6 עונות); 100 פרקים
|-
| 2014
| Expecting Amish
| סמואל
| סרט טלוויזיה של Lifetime <ref></ref>
|-
|2015
|מדריך החברות לגירושין
|אדם
|פרק: "Rule #8: Timing Is Everything"
|-
| 2016
| Casa Vita
| ארלי לינדסטרום
| סרט טלוויזיה של UPtv
|-
| 2019–2020
| הקריירה השנייה של קרול
| ד"ר דניאל קוצ'ר
| תפקיד ראשי; 18 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים ממוצא צרפתי
קטגוריה:זוכי פרס בחירת הנוער
קטגוריה:קנדים שנולדו ב-1990
סורת אל-חג'

סורת אל-חג (בערבית: سورة الحج, "העלייה לרגל" או "החג'") היא הסורה ה-22 בקוראן. הסונה מונה 78 פסוקים, ושמה נגזר מפסוק 27.

== תוכן הסורה ==
חלק מפרשני הקוראן מחלקים את הסורה לפי פסוקים כלהלן:
* פסוקים 1–2 מדגישים את החשיבות שביראת האל.
* פסוקים 3–24 מונים מספר סוגים של אנשים.
* פסוקים 25–37 עוסקים בחג'.
* פסוקים 38–66 מתארים את תמיכתו לכאורה של אללה במוסלמים.
* פסוקים 67–78 מדברים על היחס בין המוסלמים לבין הלא מוסלמים.

== קישורים חיצוניים ==

== הערות שוליים ==

קטגוריה:סורות
בצקת ראש עצב הראייה

בצקת ראש עצב הראייה (באנגלית: Papilledema) היא מצב רפואי בו יש נפיחות של הדיסק האופטי העיני הנגרמת על ידי לחץ תוך-גולגולתי מוגבר מסיבה כלשהי. הנפיחות היא בדרך כלל דו צדדית ויכולה להתרחש לאורך שעות עד שבועות<ref></ref>. הצגה חד צדדית היא נדירה ביותר. ביתר לחץ דם תוך-גולגולתי, הנפיחות בדיסק האופטי מתרחשת לרוב באופן דו צדדי. כאשר נמצא בצקת ראש עצב הראייה בבדיקת פונדוסקופיה, יש צורך בהערכה נוספת מכיוון שאובדן ראייה יכול להיגרם אם לא מטפלים במצב הבסיסי. הערכה נוספת עם CT או MRI של המוח ו/או עמוד השדרה מתבצעת בדרך כלל. מחקרים שנעשו לאחרונה הראו כי ניתן להשתמש באולטרסאונד למדידת קוטר עצב הראייה לגילוי לחץ תוך-גולגולתי מוגבר ומראה דיוק טוב בבדיקת אבחון בהשוואה ל-CT<ref></ref>. לפיכך, אם יש חשד לבצקת של ראש עצב הראייה בבדיקה פונדוסקופית או אם לא ניתן להבחין בצורה מספקת בדיסק האופטי, ניתן להשתמש באולטרסאונד להערכה מהירה של לחץ תוך-גולגולתי מוגבר ולעזור בהמשך הערכה והתערבות. בצקת ראש עצב הראייה חד צדדי יכול להצביע על מחלה בעין עצמה, כמו גליומה של עצב הראייה.

כדי להפחית את הלחץ התוך-גולגולתי, ניתן לתת תרופות על ידי הגברת הספיגה של נוזל המוח (CSF), או הפחתת ייצורו. תרופות כאלה כוללות תרופות משתנות כמו אצטזולאמיד ופורוסמיד. תרופות משתנות אלו, יחד עם התערבויות כירורגיות, יכולות גם לטפל ביתר לחץ דם תוך-גולגולתי ביתר לחץ דם תוך-גולגולתי, ירידה במשקל (אפילו ירידה של 10-15%) יכולה להוביל לנורמליזציה של הלחץ התוך-גולגולתי. כמו כן, סטרואידים יכולים להפחית דלקת (אם זה גורם תורם לעלייה בלחץ התוך-גולגולתי), ועשויים לסייע במניעת אובדן ראייה. עם זאת, ידוע כי סטרואידים גם גורמים ללחץ תוך-גולגולתי מוגבר, במיוחד עם שינוי במינון. אם קיים מצב דלקתי חמור, כגון טרשת נפוצה, סטרואידים עם השפעות אנטי דלקתיות כגון מתילפרדניזולון ופרדניזון יכולים לעזור. טיפולים אחרים כוללים ניקורים מותניים עושרים להסרת נוזל עמוד שדרתי עודף בגולגולת<ref></ref>.

== קישורים חיצוניים ==

* [https://www.tasmc.org.il/Operations/Pages/StrabismusSurgery.aspx בצקת ראש עצב הראיה], באתר בית החולים איכילוב
* פרופ' חנה לייבה, [https://www.clalit.co.il/he/your_health/family/eyes/Pages/strabismus_surgery.aspx כשהאוטם מגיע לעצב הראייה], באתר שירותי בריאות כללית, 16 בפברואר 2012

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מחלות עיניים
שחזור הרצועה הצולבת הקדמית

שחזור הרצועה הצולבת הקדמית בארתרוסקופיה
שחזור הרצועה הצולבת הקדמית (באנגלית: Anterior cruciate ligament reconstruction) הוא הליך כירורגי בו משתילים רקמה במקום הרצועה הצולבת הקדמית הממוקמת בברך כדי להחזיר את תפקודה לאחר פציעה<ref></ref>. בהליך זה לרוב מסירים את הרצועה הקרועה מהברך ולעיתים משמרים אותה. הניתוח מתבצע באמצעות הליך שחזור ארתרוסקופי.

תהליך ההחלמה של שחזור הרצועה הצולבת הקדמית מחולק בדרך כלל לשלבי שיקום שונים. לכל שלב יש מטרות שונות, ותהליך השיקום הוא בקצב המטופל. לעיתים ניתנים לוחות זמנים שיעזרו לתת מושג היכן ניתן להיות במהלך השיקום. ציר הזמן אינו משמש כדי להרתיע או לעודד את מי שלא מוכן לקדם את תהליך ההחלמה שלהם. מעשים כאלה עלולים לגרום לפציעה חמורה או לפציעה חוזרת של הרצועה הצולבת הקדמית. אם לא ממשיכים אחר הליך השיקום התקין לאחר הניתוח, הרצועה הצולבת הקדמית הופכת לפחות ניידת והעצמות מתחילות להתחכך זו בזו. תנועת העצם הלא תקינה עלולה לפגוע גם ברקמות, נזק זה יכול להוביל לדלקת מפרקים ניוונית<ref></ref>. למרות מורכבות ההליך וביקורי רופאים רבים שהיו מעורבים, 80-90% מהחולים שעברו את הניתוח אמרו כי היו להם תוצאות חיוביות<ref></ref>.

העלות של ניתוח שחזור הרצועה הצולבת הקדמית משתנה עקב כמה סיבות שונות כגון מקום מגורים, באיזה שתל נעשה שימוש, אם גם המניסקוס נקרע, וכיסוי הביטוח הרפואי. מחקר הראה בשנת 2016 כי אזורי מטרופולין, של לפחות מיליון תושבים, הממוקמים על החוף המערבי של ארצות הברית ואזורים כמו מינסוטה, אינדיאנה ומישיגן היו יקרים יותר מהחוף המזרחי והדרומי של ארצות הברית<ref></ref>. את הרצועה ניתן גם לתקן ולא לשחזר על ידי הצמדתה מחדש. היתרונות התאורטיים של תיקון כוללים החלמה מהירה יותר<ref></ref> וכך שאין צורך לקחת רקמה ממקום אחר. עם זאת, חסרים ניסויים מבוקרים אקראיים ונתונים ארוכי טווח לגבי שיעורי קריעה מחדש באמצעות טכניקות כירורגיות עכשוויות.

==ראו גם==
* פציעה ברצועה הצולבת הקדמית

== קישורים חיצוניים ==
* [https://www.tasmc.org.il/Operations/Pages/Ligament-Reconstruction.aspx שחזור הרצועה הצולבת הקדמית], באתר בית החולים איכילוב
* [https://hmc.co.il/operation/שיחזור-הרצועה-הצולבת/ ניתוח שחזור הרצועה הצולבת הקדמית], באתר הרצליה מדיקל סנטר
* ד"ר דוד מורגנשטן, [https://www.tasmc.org.il/Operations/Pages/Ligament-Reconstruction.aspx קרע ברצועה הצולבת: איך מאבחנים וכיצד מטפלים?], באתר מדיקו, 14 בספטמבר 2016

==הערות שוליים==

קטגוריה:אורתופדיה: פעולות כירורגיות
קטגוריה:אורתופדיה
יחסי אירלנד–אתיופיה

יחסי אירלנד–אתיופיה הם היחסים הדיפלומטיים הרשמיים שבין הרפובליקה של אירלנד לבין הרפובליקה הדמוקרטית הפדרלית
של אתיופיה. שתי המדינות כוננו יחסים דיפלומטיים רשמיים בשנת 1994.

== סקירה כללית ==
בשנת 2007 אירלנד תרמה 58.94 מיליון דולר לאתיופיה, ובכך הפכה לתורמת השישית בגודלה של אתיופיה. אירלנד מתמקדת בהענקת סיוע לאתיופיה בתחומים כגוון בריאות, חינוך ומיגור מחלת האיידס באדמת אתיופיה. בינואר 2003, שר הפיתוח והסיוע האירי, טום קיט, ביקר באתיופיה כדי לראות כיצד אירלנד מסייעת לאתיופיה במגפת הרעב שפקדה את המדינה באותה העת. קיט ביקר באזור תיגראי אשר נחשב לאזור שהושפע בצורה הקשה ביותר במגפת הרעב.

== נציגויות דיפלומטיות ==
* אירלנד מיוצגת באתיופיה בדרג השגרירות, באמצעות שגרירות רשמית שהיא מחזיקה באדיס אבבה, בירת המדינה.
* אתיופיה מיוצגת באירלנד בדרג השגרירות, באמצעות שגרירות רשמית שהיא מחזיקה בדבלין, בירת המדינה.

== קישורים חיצוניים ==
* [https://www.dfa.ie/irish-embassy/ethiopia/ אתר שגרירות אירלנד באתיופיה]
* [http://www.ethiopianembassy.ie/ אתר שגרירות אתיופיה באירלנד]

== הערות שוליים ==
רודולף טפפר

רודולף טפפר (בצרפתית: Rodolphe Töpffer; 31 בינואר 1799 – 8 ביוני 1846) היה מורה, סופר, צייר, קריקטוריסט וקרטוניסט שווייצרי. הוא ידוע בעיקר בזכות ספרי ורצועות הקומיקס שלו (שנתן להם את השם littérature en estampes, בעברית "ספרות גרפית"), שהיו בין הקומיקסים הראשונים שפורסמו ביבשת אירופה. הוא נודע כ"אבי רצועות הקומיקס" ונאמר עליו כי היה "אמן הקומיקס הראשון בהיסטוריה"<ref></ref> (אמרה המתייחסת לריצ'רד פ. אווטקלט, כותב הילד הצהוב, בזלזול).

טופפר, שרכש את השכלתו בפריז, עבד כמורה בבית ספר וניהל פנימייה, ונהג להצחיק את תלמידיו עם הקריקטורות שלו. בשנת 1837 פרסם את הספר "Histoire de M. Vieux Bois" (פורסם בארצות הברית בשנת 1842 בשם הרפתקאותיו של עובדיה אולדבוק). טופפר היה בין הראשונים שציירו את הקומיקס בצורה המודרנית והמוכרת שלו.

== ביוגרפיה ==
ישנה מחלוקת לגבי תאריך הולדתו של טופפר, ולא ידוע אם נולד ב-31 בינואר או ב-1 בפברואר 1799. את ילדותו בילה בז'נבה שהייתה באותו הזמן חלק מהרפובליקה הראשונה של צרפת. אביו, הצייר וולפגנג-אדם טופפר , הגיע לז'נבה מפרנקוניה<ref></ref>. בגיל עשרים עבר טפפר לפריז כדי ללמוד הוראה, ולמד במכללה מקומית בין 1819 עד 1820. לאחר מכן חזר לז'נבה והפך למורה בבית ספר בעיר. ב-1823 הקים פנימייה משלו לבנים בלבד. בשנת 1832, במקביל לניהול הפנימייה, הפך לפרופסור באוניברסיטת ז'נבה<ref></ref>.

כשמקצועו כמורה פרח והיה רווחי, מצא טפפר זמן לעסוק בתחביבו - ציור. לאחר שתלמידיו ראו אותו מצייר נופים והתלהבו, הוא החל לכתוב סיפורים קצרים ולאייר אותם, מה שהפך מאוחר יותר לרצועות הקומיקס הראשונות. את רצועות קומיקס אלו הוא אסף לכדי ספרים; הראשון שבהם, הרפתקאותיו של עובדיה אולדבוק, היה מוכן כבר בשנת 1827 אך לא פורסם עד 1837. הספר ארך 30 עמודים, שכל אחד מהם מכיל אחד עד שישה פאנלים, בדומה לקומיקס המודרני. הספר תורגם ופורסם בארצות הברית בשנת 1842. ישנו ויכוח האם הספר הוא הקומיקס הראשון, או שמא הילד הצהוב (שפורסם כמעט לגמרי במקביל בארצות הברית).

== קריירת קומיקס ==
פסל לזכרו של טפפר בז'נבה
סיפורי הקומיקס הקצרים של טפפר לא נועדו להתפרסם, אך הוא המשיך ליצור אותם עבור תלמידיו וחבריו. בין חבריו בלט הסופר יוהאן וולפגנג פון גתה ששכנע את רודולף בשנת 1831 להפיץ את סיפוריו, וזה מה שהוביל אותו לפרסום רצועות הקומיקס. שבעה מרצועות הקומיקס פורסמו בעיתונים ברחבי אירופה בשנים שלאחר מכן, אך גתה לא זכה לחזות בהם בחייו. במהלך חייו פרסם שבעה ספרים שכללו אוספים של רצועות קומיקס. הספרים הצליחו מאוד באירופה וחלקם אף תורגמו לשפות נוספות.

== קריירה ספרותית ==
בשנותיו האחרונות כתב ספר שנקרא "Reflections et menus propos d'un peintre genevois" ומדבר על יצירתיות של ילדים. הספר מורכב מתובנות שקיבל טפפר במהלך לימודי ההוראה שלו והתקופה בה ניהל את הפנימייה. הספר מביא נקודת מבט שונה על ילדים, ומצהיר שיש לפתח את החוש היצירתי שלהם. בספר גם נטען כי ילדים לעיתים קרובות מפגינים יצירתיות גדולה יותר מאשר אמנים מיומנים, ולעיתים קרובות היכולות הטכניות שלהם האפילו על יצירתיותם. הספר פורסם בשנת 1848 אך טפפר לא זכה לראות אותו יוצא לאור, שכן הוא נפטר ב-8 ביוני 1846.

== לקריאה נוספת ==
* "Father of the comic strip : Rodolphe Töpffer" מאת דייוויד קונזל, 2007, הוצאת ג'קסון. 

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מורים
קטגוריה:סופרים שווייצרים
קטגוריה:ציירים שווייצרים
קטגוריה:קריקטוריסטים
קטגוריה:קומיקסאים שווייצרים
קטגוריה:שווייצרים שנולדו ב-1799
קטגוריה:נפטרים ב-1846
תסמונת העצב המשולש

תסמונת העצב המשולש (באנגלית: Trigeminal neuralgia) היא הפרעת כאב נוירופתית ארוכת טווח הפוגעת בעצב המשולש. ישנן שתי צורות לתסמונת העצב המשולש, צורה טיפוסית ובלתי-טיפוסית, כששתי הצורות עלולות להופיע אצל אותו אדם. הצורה הטיפוסית מביאה למחזורים של כאב חמור ופתאומי המתרחשים במשך מספר שעות. הכאב הוא דמוי הלם בצד אחד של הפנים שנמשך שניות עד כמה דקות, מחזורי כאב אלו יכולים להתרחש במשך מספר שעות. הצורה הבלתי-טיפוסית גורמת לכאב צורב מתמיד שהוא פחות חמור. מחזורי כאב אלו עשויים להיות מופעלים על ידי כל מגע בפנים<ref name=NIH2015></ref>. התסמונת נחשבת לאחת ההפרעות הכואבות ביותר הידועות ברפואה, ולעיתים קרובות מביאה לכדי דיכאון<ref name=Okeson2005></ref>.

הגורם המדויק אינו ידוע, אך מאמינים כי הוא כרוך באובדן המיאלין של העצב המשולש<ref name=Ob2010></ref>. זה עלול להתרחש עקב דחיסה של כלי דם כאשר העצב יוצא מגזע המוח, טרשת נפוצה, שבץ מוחי או טראומה. סיבות פחות שכיחות כוללות גידול ומום עורקי<ref name=NIH2015></ref>. האבחנה מבוססת בדרך כלל על התסמינים, לאחר שלילת גורמים אפשריים אחרים כגון נוירלגיה פוסט-הרפטית<ref name=":0"></ref><ref name=NIH2015></ref>.

הטיפול כולל תרופות או ניתוחים<ref name=NIH2015></ref>. קארבאמזפין נוגד פרכוסים או אוקסקארבאזפין הוא בדרך כלל הטיפול הראשוני, והוא יעיל בכ-90% מהאנשים<ref name=":0"></ref>. תופעות לוואי מתרחשות לעיתים קרובות המחייבות גמילה מסמים אצל עד 23% מהחולים<ref name=":0"></ref><big>.</big> אופיואידים בדרך כלל אינם יעילים בצורה האופיינית<ref name=NIH2015></ref>. אצל אלו שאינם משתפרים או הופכים עמידים לאמצעים אחרים, ניתן לנסות מספר סוגי ניתוחים<ref name=Ob2010></ref>. ההערכה היא כי 1 מכל 8,000 איש בשנה מפתחים את תסמונת העצב המשולש. התסמונת מתחילה בדרך כלל אצל אנשים מעל גיל 50, אך יכול להתרחש בכל גיל. נשים נפגעות יותר מאשר גברים<ref name="NIH2015"></ref>. התסמונת תוארה בפירוט לראשונה בשנת 1773 על ידי ג'ון פוטרגיל<ref></ref>.
ישנם אנשים שהתחילו לסבול מכאבים אלה- כתוצאה מפגיעה מכנית בעצב-טיפול שיניים פשוט עד מורכב, או כתוצאה מטראומה אחרת כמו ניתוחים פלסטיים או תאונות.
הסיבה להתפתחות הכאב דווקא במטופלים אלה ולא באחרים אינה ידועה.

== קישורים חיצוניים ==

* [https://www.maccabi4u.co.il/4844-he/Maccabi.aspx נויראלגיה טריגמינלית: כאב בפנים הנובע מהפרעה עצבית], באתר מכבי שירותי בריאות

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הפרעות עצבים, שורשי עצב ומקלעות עצביות
פיאט BGA

פיאט BGA (באיטלקית: Fiat BGA, קרוי גם: CMSA BGA) היה מפציץ בינוני מתוצרת יצרנית המטוסים האיטלקית Fiat Aviazione חברת בת של פיאט.

טיסת בכורה נערכה בשנת 1936. מלבד אב טיפוס לא יוצרו מטוסים מהסוג מפני שה"פיאט BGA" לא צלח את בחינות הניסוי.

==ממאפייני "פיאט BGA"==

* "פיאט BGA" תוכנן ועוצב על ידי Aldo Guglielmetti עבור חיל האוויר המלכותי האיטלקי.
* מנועים רדיאלים.
* 2 מנועים 18 צילינדרים, 45.72 ליטר, מתוצרת פיאט, סוג מנוע "Fiat A.80" דגם מנוע "R.C.41" (משקל יבש למנוע: 725 ק"ג).
* מדחף - 3 להבים.
* דלק: 87 אוקטן.
* 2 זנבות אחוריים אליפטיים וסימטריים, היה להם גוף מונמך בחלק האחורי.

==גלריה==
<gallery mode="packed" heights="100">
קובץ:CMASA BGA £.jpg | "פיאט BGA"
קובץ:CMASA BGA.jpg | "פיאט BGA"
</gallery>

<gallery mode="packed" heights="160">
קובץ:FIAT A.80 RC 41 Centro Storico Fiat.jpg | מנוע כוכבי מתוצרת פיאט, סוג מנוע "Fiat A.80" דגם מנוע "R.C.41" (הורכב ב-"פיאט BGA")
</gallery>

==ראו גם==
* פיאט R.2
* פיאט G.91Y 

== קישורים חיצוניים ==

==הערות שוליים==

קטגוריה:כלי טיס איטלקיים
קטגוריה:מפציצים
קטגוריה:פיאט
דייוויד קיי

דייוויד מקנדרי קיי (באנגלית: David McKendree Key; 27 בינואר 1824 – 3 בפברואר 1900) היה סנאטור אמריקאי מטעם טנסי, המנהל הכללי של דואר ארצות הברית, ושופט פדרלי במחוז המזרחי ובמחוז המרכזי של טנסי.

==ראשית חייו==
דייוויד קיי נולד בגרינוויל, טנסי. הוא התחנך בבתי ספר מקומיים וב-1850 סיים את לימודיו בקולג' היוואסי ולמד משפטים באופן עצמאי. הוא קיבל תואר שני מאוניברסיטת מזרח טנסי (כיום אוניברסיטת טנסי). ב-1850 הוא התקבל ללשכת עורכי הדין והחל לעסוק במקצוע בשנתיים הקרובות במדיסונוויל. בשנים 1852–1853 הוא המשיך לעסוק בעריכת דין בקינגסטון ולאחר מכן ועד 1861 בצ'טנוגה. בבחירות לנשיאות של 1856 ובזו של 1860 הוא היה אלקטור מטעם המפלגה הדמוקרטית. בשנים 1861–1865, במהלך מלחמת האזרחים, הוא שירת בצבא הקונפדרציה והגיע לדרגת לוטננט קולונל ברגימנט הרגלים ה-43 של טנסי. לאחר המלחמה הוא המשיך את עיסוקו בעריכת דין בצ'טנוגה עד 1880. ב-1870 הוא היה חבר בוועידה החוקתית של טנסי. בשנים 1870–1875 הוא היה נגיד משרד הרשומות של בית המשפט של המחוז השלישי של טנסי. ב-1873 הוא התמודד ללא הצלחה על מושב בבית הנבחרים של ארצות הברית.

==סנאטור==
ב-1875 נבחר קיי לסנאט של ארצות הברית מטעם הדמוקרטים במקומו של הנשיא לשעבר אנדרו ג'ונסון שנפטר באמצע תקופת כהונתו בסנאט. הוא כיהן בסנאט מאוגוסט 1875 ועד ינואר 1877. בבחירות של 1876 לא עלה בידו להיבחר לתקופת כהונה נוספת.

==המנהל הכללי של דואר ארצות הברית==
בשנים 1877–1880 כיהן קיי כמנהל הכללי של דואר ארצות הברית בממשלו של הנשיא רתרפורד הייז. הוא היה הדמוקרט היחידי בקבינט של הייז, זאת על פי תנאי "פשרת 1877" .

==שופט פדרלי==
ב-19 במאי 1880 מינה הנשיא הייז את קיי כשופט בית המשפט הפדרלי במחוז המזרחי של טנסי ובמחוז המרכזי של טנסי, תפקיד שהתפנה בעקבות פטירתו של השופט קונלי פיינדלי טריג. ב-27 במאי אושר מינויו על ידי הסנאט והוא החל לכהן בתפקיד בו ביום. קיי כיהן בתפקיד עד להתפטרותו בינואר 1895.

==מותו==
דייוויד קיי נפטר בצ'טנוגה ב-3 בפברואר 1900. הוא נטמן בבית הקברות פורסט היל שבעיר.

==קישורים חיצוניים==

* 
* [https://www.fjc.gov/node/1383291 דייוויד קיי] באתר המדריך הביוגרפי של השופטים הפדרליים 
* 
* 

קטגוריה:אנשי צבא הקונפדרציה
קטגוריה:בוגרי אוניברסיטת טנסי
קטגוריה:המנהלים הכלליים של דואר ארצות הברית
קטגוריה:חברי הסנאט של ארצות הברית מטנסי
קטגוריה:חברי הקבינט של ארצות הברית בממשל רתרפורד הייז
קטגוריה:סנאטורים חברי המפלגה הדמוקרטית
קטגוריה:שופטי בתי המשפט הפדרליים המחוזיים של ארצות הברית
קטגוריה:אמריקאים שנולדו ב-1824
קטגוריה:אמריקאים שנפטרו ב-1900
רוקמונד דנבר

רוקמונד דנבר (באנגלית: Rockmond Dunbar; נולד ב-11 בינואר 1973) הוא שחקן קולנוע וטלוויזיה אמריקאי. הוא ידוע בעיקר בזכות תפקידיו כביינס בסדרת הטלוויזיה של רשת NBC, "Earth 2", קני צ'דווי בדרמה המשפחתית "Soul Food",<ref name="ebony"></ref> כמו כן שיחק בדרמת הפשע של פוקס, "נמלטים". הוא גם גילם את שריף אלי רוזוולט, בסדרת הדרמה "ילדי האנרכיה", סוכן ה-FBI דניס אבוט בסדרה "המנטליסט",<ref></ref> וסוכן ה-FBI אייב גיינס בסדרת הטלוויזיה "The Path".<ref>Josh Wigler, "[http://www.hollywoodreporter.com/live-feed/rockmond-dunbar-prison-break-revival-path-exit-999724 'Prison Break': Rockmond Dunbar Discusses C-Note's "Heartbreaking" Choice]". Hollywood Reporter, 2017-05-02.</ref>

== ביוגרפיה ==
דנבר נולד בברקלי, קליפורניה. הוא למד בבית הספר התיכון הטכני באוקלנד וסיים את לימודיו במכללת מורהאוס לפני שעבר ללמוד במכללת סנטה פה<ref></ref> ובאוניברסיטת ניו מקסיקו.<ref></ref>

דנבר הצטלם לגיליון נובמבר 2003 של המגזין "פלייגרל" והמגזין TV Guide כינה אותו כאחד מ"50 הכוכבים הכי סקסיים בכל הזמנים".<ref></ref>

== קריירה ==
=== טלוויזיה ===
דנבר ידוע בתפקידו הראשי כקני צ'אדווי בסדרת הטלוויזיה "Soul Food". הוא שיחק בסדרת הטלוויזיה "נמלטים". 

בשנת 2007 כיכב בדרמה הרפואית של TNT קצרת החיים "Heartland". הוא הופיע בתפקיד אורח בסדרת הטלוויזיה "תיבת נח" בתפקיד עצמו. כמו כן היה לו תפקיד בסדרה "חברות", בהמשך שיחק בסדרת הטלוויזיה "משחקות את המשחק". 

תפקידי טלוויזיה נוספים שלו כוללים הופעות אורח בסדרות "Earth 2", "פליסיטי", "המתחזים", "שני בחורים ונערה", ו"חוף נורת'".

בשנת 2011 הצטרף כשחקן קבוע בסדרה "ילדי האנרכיה", כשריף החדש, אלי רוזוולט. 

בשנת 2013 שיחק דנבר בדרמת הפשע של CBS "המנטליסט" בתפקיד סוכן ה-FBI דניס אבוט. בשנת 2018 הוא החל לשחק בסדרת הטלוויזיה "מוקד 911" בתפקיד מייקל גרנט.

=== קולנוע ===
הפרויקטים הקולנועיים שלו כוללים את הסרט Punks, שהצגת הבכורה שלו הייתה בפסטיבל הסרטים סאנדנס בשנת 2000 ו-Misery Loves Company, Sick Puppies, Whodunit.

בשנת 2008 שיחק בסרטו של טיילר פרי "המשפחה שמתפללת".

== חיים אישיים ==
על פי ניתוח ממצאי בדיקת ה-DNA, מוצאו של דנבר משבט היורובה בניגריה.<ref></ref> בביקורו בניגריה הוא קיבל בשפת יורובה את השם "אומובובלה"<ref></ref> (צורה אחרת לשם "אומובלה") שמשמעותו "בננו חזר הביתה".<ref></ref>

הוא היה נשוי לאייבי הולמס בין השנים 2003–2006.

לאחר שיצאו במשך פחות משנה, דנבר התארס עם חברתו מאיה גילברט, שחקנית וסופרת. אירוסיהם של בני הזוג התקיימו במונטיגו ביי, ג'מייקה ב-30 בדצמבר 2012.<ref></ref> לבני הזוג ארבעה ילדים.

== קישורים חיצוניים ==

* 

== הערות שוליים ==

קטגוריה:בוגרי מכללת מורהאוס
קטגוריה:בוגרי אוניברסיטת ניו מקסיקו
קטגוריה:בוגרי אוניברסיטת סנטה פה לאמנות ועיצוב
קטגוריה:אמריקאים ממוצא ניגרי
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1973
Barbra Streisand...and Other Musical Instruments

Barbra Streisand...and Other Musical Instruments (בעברית: ברברה סטרייסנד... וכלי נגינה אחרים)
(נקרא גם "And Other Musical Instruments") הוא אלבומה ה-14 של הזמרת ברברה סטרייסנד. הוא יצא לחנויות בנובמבר 1973 בידי קולומביה רקורדס.

רצועות האלבום הן הפסקול של הספיישל הטלוויזיוני של סטרייסנד, הקרוי באותו שם (שהיה מועמד לכמה פרסי אמי ב-1974).

== סוגה ==
הסגנון העיקרי של האלבום הוא מוזיקה עולמית. בליווי של מכשירים שונים, אפילו נעשה שימוש בכלי מטבח על מנת להפיק צלילים ומקצבים. האלבום מכיל ברובו גרסאות כיסוי שכולן בהפקתם של מרטין ארליכמן, סוכנה של סטרייסנד.

== ביקורת והצלחה ==
האלבום קיבל ביקורות מעורבות. המבקרים שיבחו את קולה של סטרייסנד אך ההצלחה המסחרית הנמוכה לא אחרה להגיע והאלבום הפך עד היום לאלבום הפחות נמכר של הזמרת. בנוסף הוא גם היה בין האלבומים היחידים שלה שלא קיבלו נתון מכירות כלשהו בארצות הברית. בנוסף, הוא גם הפך לאלבום היחיד שלה עד היום (מלבד אלבום חג המולד שלה שיצא ב-1967) שמוקם מחוץ ל-Top 50 בארצות הברית ואלבומה הראשון מזה 6 שנים שמוקם מחוץ ל-30 העליונים בקנדה. ב-1989 האלבום הודפס מחדש על גבי דיסקים.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומי חברת קולומביה רקורדס
הנרי אונייקורו

הנרי צ'וקוומיקה אונייקורו (באנגלית: Henry Chukwuemeka Onyekuru; נולד ב-5 ביוני 1997) הוא כדורגלן ניגרי המשחק בעמדת הקיצוני באל פאייח ובנבחרת ניגריה.

==קריירת מועדונים==
אונייקורו החל את הקריירה שלו בכדורגל באקדמיית אספייר בשנת 2010, שבשורותיה התאמן עד שנת 2015. באותה השנה הוא הצטרף לאופן הבלגית. הוא רשם את הופעתו הראשונה בקבוצה ב-5 בספטמבר 2015 בתיקו 2–2 במשחק בליגת המשנה. אונייקורו עזר לאופן להשיג את העפלה לליגת העל כבר בעונת הבכורה שלו. משחקו הראשון בליגה הבכירה הגיע ב-30 ביולי 2016 בהפסד 3–0 לזולטה ורכם.

ב-30 ביוני 2017, אונייקורו הצטרף לאברטון מהפרמייר ליג ובאופן מיידי חזר לבלגיה בהשאלה לאנדרלכט. לאחר שהבקיע עשרה שערים ב-28 משחקים עבור אנדרלכט, הוא ספג פציעה בברכו בחודש דצמבר אשר דרשה ממנו לעבור ניתוח.

ביולי 2018, אונייקורו הושאל לגלאטסראיי עד לתום העונה תמורת 700 אלף יורו. ב-20 במאי 2019, אונייקורו העניק לקבוצתו ניצחון 1–2 יקר מפז על איסטנבול בשאקשהיר אשר הבטיח לגלאטסראיי אליפות שנייה ברציפות. באותה העונה, אונייקורו היה אף שותף לדאבל של הקבוצה, כאשר גלאטסראיי הניפה גם את הגביע הטורקי לאחר ניצחון 1–3 על אקהיסאר בלדייספור. בעונת השאלה בודדת בגלאטסראיי, אונייקורו היה אחראי ל-16 כיבושים ב-44 משחקים בכל המסגרות.

לאחר שלא הבטיח לעצמו עבודה בממלכה המאוחדת, אונייקורו הצטרף למונקו הצרפתית ב-12 באוגוסט 2019 עבור סכום ששוער בין 12 ל-15 מיליון לירות שטרלינג בחוזה לחמש שנים.

ב-5 בינואר 2020 עבר אונייקורו בהשאלה לגלאטסראיי עד סוף העונה שבסיומה חזר למונקו.

ב-25 בינואר 2021 חזר אונייקורו להשאלה נוספת עד תום עונת 2020/2021 בגלאטסראיי.

ב-2 באוגוסט 2021 חתם אונייקורו באולימפיאקוס.

ב-10 ביולי 2022 הושאל לאדנה דמירספור.

==קריירה בינלאומית==
אונייקורו נקרא לראשונה לסגל הנבחרת הבוגרת של ניגריה במאי 2017. הוא ערך את הבכורה שלו במדים הלאומיים ב-1 ביוני 2017 במסגרת הניצחון 0–3 במשחק ידידות על נבחרת טוגו.

לאחר עונה מוצלחת במדי גלאטסראיי, אונייקורו נכלל בסגל 23 השחקנים של הנבחרת לקראת גביע אפריקה לאומות 2019.

==תארים==
===קבוצתיים===
;גלאטסראיי
* הליגה הטורקית (1): 2018/19
* הגביע הטורקי (1): 2018/19

;אולימפיאקוס
* אליפות יוון (1): 2021/22

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים]
קטגוריה:כדורגלני אויפן
קטגוריה:כדורגלני אברטון
קטגוריה:כדורגלני אנדרלכט
קטגוריה:כדורגלני גלאטסראיי
קטגוריה:כדורגלני מונקו
קטגוריה:כדורגלני אולימפיאקוס
קטגוריה:כדורגלני אדנה דמירספור
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:ניגרים שנולדו ב-1997
Hide Away (שיר של דאייה)

Hide Away (בעברית: להסתתר) הוא סינגל הבכורה של הזמרת האמריקאית דאייה, שיצא לאור ב-22 באפריל 2015. זהו גם הסינגל הראשון מן מיני-אלבום הבכורה שלה דאיה ואת אלבום הבכורה שלה Sit Still, Look Pretty. השיר הגיע לשיא במקום 223 ב-בילבורד הוט 100, והפך לסינגל הראשון הראשון של דאייה שהגיע למעצד בארצות הברית. הסינגל גם הגיע למצעדים גם במדינות אחרות, כולל גרמניה, אוסטרליה, איטליה, הולנד, נורווגיה, שווייץ ושוודיה.
מאז הועלה השיר פלטינה על ידי איגוד תעשיית ההקלטות באמריקה קליפ לשיר פורסם ב-28 באוקטובר 2015. דאייה ביצעה את השיר בשידור חי בטקס פרסי הרדיו דיסני 2016 עם קלסי בלריני.

== רקע ==
"Hide Away" יצא לאור באמצעות Artbeatz, Z Entertainment והופץ על ידי "RED" ב-22 באפריל 2015. הוא נכתב על ידי ג'ינו ברלטה, ברט מקלפלין, בריטן ניוביל, דאייה גרייס טנדון וסקוט ברוזנק, ברוזנק גם הפיק את השיר.

"Hide Away" הגיע למקום ה-10 במצעד מצעדי הבילבורד. בשבוע לאחר מכן הוא נכנס למצעד השירים מתחת להוט 100 ונשאר שם שבועיים, והגיעה לשיא במקום השלישי. ב-3 באוקטובר 2015, השיר עלה לראשונה ב-בילבורד הוט 100 במקום ה-97,<ref></ref> והגיע ב-12 במרץ 2016 לשיאו במקום ה-23.

==הרכב השיר==
"Hide Away" מורכב במפתח של מז'ור, עם קצב של 95 פעימות לדקה.

== וידאו קליפ ==
קליפ לשיר יצא לאור ב-28 באוקטובר 2015. בקליפ נראים אב מגונן יותר מידי שהתאגד כדי לחטוף נער שדאייה יוצאת איתו לדייטים. דאייה מבולבלת ולא מבינה לאן הדייט שלה נעלם, עד שהיא חוזרת הביתה ממסיבת בריכה שארגנו חבריה כדי להסיח את דעתה מהדייט שלה, היא רואה את הדייט שלה נגרר מביתה ואחריו אביה של דאייה רץ מאחוריו. דאייה נוזפת באביה שחטף אותו מלכתחילה.

== הופעה חיה ==
ב-1 במאי 2016, דאייה ביצעה את השיר בטקס פרסי המוזיקה של רדיו דיסני 2016 עם קלסי בלריני כמאשאפ עם השיר שלה "פיטר פן".<ref></ref>

==מיקומי שיא==

==קישורים חיצוניים==

==הערות שוליים==

קטגוריה:שירי 2015
קטגוריה:סינגלי בכורה מ-2015
קטגוריה:שירי דאייה
קטגוריה:שירים באנגלית
קטגוריה:שירים שנכתבו על ידי לילנד
קטגוריה:שירי סינת'-פופ אמריקאיים
ג'ואן הריסון (שחיינית)

ג'ואן סינתיה הריסון-בריצקה (באנגלית: Joan Cynthia Harrison-Breetzke; נולדה ב-29 בנובמבר 1935) היא שחיינית דרום אפריקאית בעבר. אלופה אולימפית (הלסינקי 1952) במשחה ל-100 מטר גב ובכך הייתה לשחיינית הראשונה מדרום אפריקה שזכתה במדליית זהב אולימפית.

== ביוגרפיה ==
הריסון נולדה וגדלה באיסט לונדון, בת להורים ספורטאים, אמא הייתה שחיינית ואביה היה שחקן רוגבי.

===1948===
באליפות דרום אפריקה בשחייה שנערכה בשנת 1948 היא זכתה בשתי מדליות זהב ב-220 יארד חופשי וב-500 יארד חופשי וקבעה שני שיאי לאומיים חדשים.

===1950===
במשחקי האימפריה הבריטית שנערכו באוקלנד, ניו זילנד בשנת 1950 היא זכתה בשתי מדליות, זהב וארד. מדליית זהב במשחה ל-440 יארד חופשי בשיא משחקים חדש של 5:26.4 דקות ומדליית כסף במשחה ל-110 יארד חופשי בתוצאה של 1:10.7 דקות.

===1952===
====אלופה אולימפית====
בשחייה באולימפיאדת הלסינקי (1952) זכתה הריסון במדליית זהב במשחה ל-100 מטר גב בתוצאה של 1:14.3 דקות, לפני חירטייה וילימה מהולנד (1:14.5 דקות) וג'ין סטיוארט מניו זילנד (1:15.8 דקות). נוסף לכך, היא סיימה במקום רביעי בשמחה ל-100 מטר חפשי בתוצאה של 1:07.1 דקות תוצאה זהה ליהודית תמש מהונגריה שזכתה במדליית ארד ולג'ודי אלדרסון מארצות הברית שסיימה במקום חמישי, בשלב המוקדמות היא קבעה תוצאה של 1:06.5 דקות ובמקום תשיעי במשחה ל-400 מטר חופשי בתוצאה של 5:23.1 דקות, בשלב המוקדמות היא קבעה תוצאה שלמ 5:21.8 דקות.

===1954===
במשחקי האימפריה הבריטית וחבר העמים שנערכו בוונקובר, קולומביה הבריטית, קנדה בשנת 1954 היא זכתה ב-4 מדליות, 2 זהב, כסף וארד. מדליות זהב במשחה ל-110 יארד גב בתוצאה של 1:15.2 דקות ובמשחה שליחות 4x110 יארד חופשי, מדליית כסף במשחה שליחות 3x110 יארד מעורב ומדליית ארד במשחה ל-110 יארד חופשי בתוצאה של 1:08.2 דקות.

===1956===
בשנת 1956 חזרה הריסון להשתתף בתחרויות וזכתה בשני תוארי אליפות דרום אפריקה, אבל החליטה שלא להשתתף באולימפיאדת מלבורן (1956) ולא הגנה על תוארה.

== תארים והישגים ==
* בשנת 1989 זכתה הריסון להיכלל בהיכל התהילה הבינלאומי של השחייה.

== קישורים חיצוניים ==

== הערות שוליים ==

קטגוריה:שחייניות חופשי
קטגוריה:שחייניות גב
קטגוריה:שחייניות באולימפיאדת הלסינקי (1952)
קטגוריה:אלופות אולימפיות: שחייניות
קטגוריה:אלופים אולימפיים דרום אפריקאים: שחייה
קטגוריה:שחייניות אולימפיות דרום אפריקאיות
קטגוריה:ילידות 1935
קטגוריה:אלופות אולימפיות מדרום אפריקה
Try (שיר של פינק)

Try (בעברית: לנסות) הוא שיר שהקליטה הזמרת האמריקאית פינק, אותו הוציאה כסינגל השני מתוך אלבומה השישי, The Truth About Love. השיר נכתב והולחן על ידי בוסבי ובן ווסט, והופק על ידי גרג קורסטין. זהו שיר פופ-רוק העוסק בלקיחת סיכונים באהבה, ולא משנה מה ההשלכות.

השיר זכה לביקורות חיוביות מצד מבקרי המוזיקה, שציינו כי זוהי אחת הרצועות הבולטות באלבום. מבחינה מסחרית השיר זכה להצלחה, והגיע לראש המצעד הספרדי, ולעשירייה הפותחת באוסטרליה, אוסטריה, קנדה, גרמניה, איטליה, ניו זילנד, פולין, שווייץ, בריטניה וארצות הברית. הקלים לשיר בוים על ידי פלוריה סיגיסמונדי.

השיר נכלל גם כרצועה ב-Guitar Hero Live.

== רקע ופרסום ==
פינק אישרה שהיא כותבת מילים ולחנים לאלבום השישי שלה, The Truth About Love, שלא היה ידוע שמו עדיין. האלבום יצא לאור בסופו של דבר בספטמבר 2012.<ref name="tweet"></ref> גרסה מוקדמת לסינגל הראשי של האלבום, "Blow Me (One Last Kiss)", הודלפה ברשת ב-1 ביולי 2012, וכתוצאה מכך יצא הסינגל שבוע מוקדם מהמתוכנן.<ref name="Herald"></ref><ref name="ITFI"></ref> רייצ'ל רקה מהבוסטון גלוב ציינה כי Try, הסינגל השני מתוך האלבום, דלף גם הוא בספטמבר 2012.<ref></ref> השיר בוצע במקור על ידי הלהקה GoNorthToGoSouth, המורכבת מבן ווסט ומייקל בוסבי.<ref></ref> במקור הם חשבו לתת את השיר לקלי קלרקסון או לדוטרי; אדם למברט הקליט גרסה לשיר, אך לדברי בוסבי, הוא "פשוט לא היה מתאים". בסופו של דבר הושמע השיר לפינק.<ref></ref> גרסתה של פינק לשיר הושמעה לראשונה ברדיו ב-6 בספטמבר 2012.<ref name="דיגיטל ספיי 7 Sep 2012"></ref>

Try היה אחד מבין חמשת קליפי המילים שהעלתה פינק ב-12 בספטמבר, יחד עם הרצועות "Slut Like You", "Just Give Me a Reason", "How Come You're Not Here", "Are We All We Are".<ref></ref>

== רשימת רצועות ==

; סינגל CD / הורדה דיגיטלית<ref name="CDS"></ref><ref name="DD"></ref>

# Try - 4 07
# My Signature Move - 3:44

== מיקומי שיא ==

== היסטוריית יציאות ==
{| class="wikitable plainrowheaders"
!מדינה
! תאריך
! פורמט
! חברת תקליטים
|-
| איטליה
| 19 באוקטובר 2012
| רדיו להיטים עכשוויים<ref></ref>
| סוני מיוזיק
|-
| rowspan="2" | ארצות הברית
| rowspan="2" | 29 באוקטובר 2012
| רדיו מוזיקה עכשווית למבוגרים<ref></ref>
| rowspan="2" | RCA רקורדס
|-
| רדיו להיטים עכשוויים<ref>[http://gfa.radioandrecords.com/publishGFA/GFANextPage.asp?sDate=10/29/2012&Format=1] </ref>
|-
| גרמניה
| rowspan="2" | 16 בנובמבר 2012
| סינגל CD
| סוני מיוזיק
|-
| בריטניה
| הורדה דיגיטלית
| RCA רקורדס
|}

== קישורים חיצוניים ==

== הערות שוליים ==

קטגוריה:שירי פינק
קטגוריה:שירים באנגלית
קטגוריה:שירים שהופקו על ידי גרג קורסטין
קטגוריה:וידאו קליפים שבוימו על ידי פלוריה סיגיסמונדי
קטגוריה:בלדות פופ
קטגוריה:שירי יהלום בברזיל
קטגוריה:סינגלים בהוצאת RCA רקורדס
רינוס ישראל

רינוס ישראל (בהולנדית: Rinus Israël; 19 במרץ 1942 באמסטרדם שבהולנד) הוא כדורגלן ומאמן עבר הולנדי, ששיחק בעמדת הבלם.

==ביוגרפיה==
רינוס ישראל נולד ב-19 במרץ 1942 בצפון אמסטרדם שבהולנד. על אף השם "ישראל" הוא לא יהודי כלל. הוא החל את הקריירה ב-DWS אמסטרדם ועשה את הופעת בכורתו בליגה ההולנדית בעונת 1962/63. ישראל ששיחק כבלם לכל אורך הקריירה, שיחק שם לצד דאן שרייברס ובעונת 1963/64 הם זכו באליפות הראשונה והיחידה של המועדון עד היום. עונה אחר כך הם סיימו במקום השני בליגה לפיינורד והגיעו לרבע גמר גביע אירופה לאלופות בו הפסידו לגיור ההונגרית. ישראל עבר משם לפיינורד ב-1966 תמורת סכום של 450,000 גילדן הולנדי.

במדי הקבוצה מרוטרדם ישראל היה בשיא הקריירה שלו. הוא כונה בשם "רינוס הברזל" בשל היותו לאחד מהכדורגלנים ההולנדים הקשוחים ביותר שהיו, בצוותא עם ורסטופר תיאו חברו להגנת הקבוצה. תחת המאמן ארנסט האפל היה לקפטן הקבוצה והוא זכה בדאבל בעונת 1968/69 ובגביע אירופה לאלופות עונה אחר כך. בגמר עצמו נגד סלטיק כבש ישראל את שער השוויון מנגיחה ופיינורד ניצחה בסיום 1–2 בהארכה. עם תום שנת 1970 הוא זכה עימה בגביע הבין-יבשתי לאחר ניצחון בגמר על אסטודיאנטס ונבחר לכדורגלן השנה ההולנדי.

משנת 1972 ואילך סבל ישראל מבעיות בברכיים ולכן המעיט לשחק. למרות זאת הוא היה שותף לאליפות נוספת של פיינורד בעונת 1973/74, עונה בה היא זכתה גם בגביע אופ"א בו הוא זכה לשחק בשני משחקי הגמר נגד טוטנהאם. אחרי אותה עונה עבר ישראל לאקסלסיור המועדון האחר בעיר, שם שיחק עונה אחת לפני שעבר לזוולה מהליגה השנייה. אף על פי שהלך לשחק בליגה השנייה הוא נבחר ב-1975 להיות פעם נוספת לכדורגלן השנה בהולנד. במשך ה-7 שנים הבאות בילה בזוולה שעלתה לליגה הבכירה ב-1978, וארבע שנים אחר כך פרש ישראל מקריירת משחק בגיל 40.

===נבחרת הולנד===

בזמן שהייתו ב-DWS אמסטרדם רק שני שחקני המועדון, יאן יונגבלוד השוער ודאן שרייברס, שיחקו עבור נבחרת הולנד. לקראת תחילת עונת 1964/65 ישראל הובא לנבחרת על ידי המאמן החדש שלה, דניס נוויל, וערך את הופעת הבכורה שלו ב-30 בספטמבר 1964 בהפסד 1–0 לבלגיה. ישראל היה לקפטן הנבחרת שבע פעמים בסך הכל. משנת 1971 המעיט לשחק בה עקב הפציעות אותם חווה מאז ובמוקדמות מונדיאל 1974 לא היה שותף. כמעט 10 שנים לאחר הופעת בכורתו הקריירה הלאומית שלו הסתיימה במונדיאל בגרמניה שם היה על תקן מחליף של ארי האן, ובמשחקו האחרון נכנס כמחליף של יוהאן ניסקנס שש דקות לפני סיום המשחק מול ברזיל באותו הטורניר. ישראל ערך בסך הכל במדיה 47 הופעות בהם כבש 3 שערים.

==תארים==
===כשחקן===
;DWS אמסטרדם
*אליפות הולנד: 1963/64
;פיינורד
*אליפות הולנד (3): 1968/69, 1970/71, 1973/74
*הגביע ההולנדי: 1968/69
*גביע אירופה לאלופות: 1969/70
*גביע אופ"א: 1973/74
*הגביע הבין-יבשתי: 1970
;נבחרת הולנד
*סגנית גביע העולם: 1974
;אישיים
*הכדורגלן ההולנדי של השנה (2): 1970, 1975
===כמאמן===
;דינמו בוקרשט
*אליפות רומניה: 1991/92
;אל-ווחדה
*אליפות איחוד האמירויות: 2000/01
;דן האג
*הליגה השנייה בהולנד: 2002/03

==קישורים חיצוניים==

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:אמסטרדם: כדורגלנים
קטגוריה:כדורגלני פיינורד
קטגוריה:כדורגלני אקסלסיור רוטרדם
קטגוריה:כדורגלני זוולה
קטגוריה:כדורגלני נבחרת הולנד
קטגוריה:כדורגלני מונדיאל 1974
קטגוריה:מאמני פיינורד
קטגוריה:מאמני דינמו בוקרשט
קטגוריה:מאמני נבחרת גאנה בכדורגל
קטגוריה:מאמני אל-ג'זירה (אבו דאבי)
קטגוריה:מאמני אל-וחדה
קטגוריה:מאמני דן האג
קטגוריה:הולנדים שנולדו ב-1942
בני חדד

בני חדד (נולד ב-4 באוגוסט 1977) הוא כדורגלן עבר ישראלי, ששיחק בעמדת המגן השמאלי.

==קריירה==
חדד התחיל את הקריירה שלו במחלקת הנוער של גדנ"ע יהודה ובגיל 18 הצטרף לזו של מכבי חיפה. בשנת , חדד הצטרף לקבוצה הבוגרת, אך מיעט לשחק בה ובקיץ הושאל לצפרירים חולון.

בקיץ , חדד חזר לליגת העל וחתם בבית"ר ירושלים. ב-28 בספטמבר 2000, חדד ערך את הופעת הבכורה האירופית שלו בתיקו 3-3 נגד פאוק סלוניקי.

בקיץ , חדד חתם בהפועל תל אביב, בה שיחק שנתיים.

בקיץ , חדד חתם בהפועל צפרירים חולון וכעבור שנה חתם בהפועל עכו.

לקראת עונת 2005/2006, חדד חתם בהכח רמת גן, עימה רשם עליה לליגת העל, אחרי 21 שנות היעדרות. כעבור שנה, רשם את אותו הישג עם בני סכנין וגם בעונה שלאחר מכן עם הכח רמת גן, איתה גם המשיך לשחק בליגת העל.

לקראת עונת 2009/2010, חדד חתם בהפועל רמת גן.

בקיץ , חדד חתם במכבי הרצליה, בה שיחק שלוש עונות עד לפרישתו.

לזכותו של חדד 3 הופעות בנבחרת הצעירה.

==קישורים חיצוניים==

==הערות שוליים==

קטגוריה:מגני כדורגל ישראלים
קטגוריה:כדורגלני מכבי חיפה
קטגוריה:כדורגלני צפרירים חולון
קטגוריה:כדורגלני בית"ר ירושלים
קטגוריה:כדורגלני הפועל תל אביב
קטגוריה:כדורגלני הפועל עכו
קטגוריה:כדורגלני הכח עמידר רמת גן
קטגוריה:כדורגלני בני סכנין
קטגוריה:כדורגלני הפועל רמת גן
קטגוריה:כדורגלני מכבי הרצליה
קטגוריה:ישראלים שנולדו ב-1977
מרכז וואהל

מרכז ווהל מ[[מערב]]
מרכז וואהל הוא מרכז כנסים בקמפוס הראשי של אוניברסיטת בר-אילן ברמת-גן, ישראל.

== היסטוריה ==
מרכז וואהל נבנה בין השנים 2001–2005 ומשתרע על כ-4,900 מטרים רבועים. המבנה תוכנן על ידי האדריכל דניאל ליבסקינד וחברת האדריכלות המקומית, החדר.<ref></ref> בשנת 2006 זכה מרכז וואהל בפרס המכון המלכותי לאדריכלים בריטים (RIBA) על אדריכלותו.<ref></ref> המבנה הוגדר בשנת 2019 כאתר לשימור.<ref></ref>

== עיצוב ==
המבנה, שהיה הראשון שתוכנן על ידי דניאל ליבסקינד בישראל, נבנה בתקציב קטן יחסית. התקציב שעלה להקמת המרכז, 43 מיליון שקל, הגיע בחלקו מהפילנתרופ הבריטי מוריס וואהל.

שלושה סורגים מלבניים ארוכים מהווים את בסיס הבניין, שמעליו עומד אולם של 1,000 מושבים.<ref></ref> לדברי ליבסקינד, צורתו הזוויתית של המרכז ממחישה "את הקשר ההדדי בין הדינמיקה של הידע לתפקיד המאחד של האמונה". אותיות עבריות היוו השראה לצורות החלונות, שנחתכו על פני אלומיניום בצבע זהב.<ref></ref>

== ראו גם ==
* אדריכלות ישראלית

== קישורים חיצוניים ==

* 

* 

== הערות שוליים ==

קטגוריה:אתרי מורשת במחוז תל אביב
קטגוריה:מבנים שתכנן דניאל ליבסקינד
קטגוריה:ישראל: מרכזי כנסים
קטגוריה:רמת גן: מבנים
קטגוריה:אוניברסיטת בר-אילן: יחידות אקדמיות
מדוביק

עוגת מדוביק עם [[אבקת סוכר]]
עוגת המדוביק היא עוגה רוסית המורכבת משכבות של ביסקוויט, דבש ומלית של שמנת חמוצה וסוכר. יש שמוסיפים גם שמנת מתוקה או חלב מרוכז.

העוגה נוצרה במאה ה-19 באימפריה הרוסית על ידי שף צעיר שביקש להרשים את הקיסרית יליזבטה אלכסייבנה, אשתו של אלכסנדר הראשון, קיסר רוסיה. הקיסרית אליזבת לא יכלה לסבול דבש. אולם יום אחד, קונדיטור צעיר חדש במטבח לא ידע על השנאה של הקיסרית לדבש, ואפה עוגה חדשה עם דבש ושמנת חמוצה סמיכה. באופן מפתיע, הקיסרית אליזבת התאהבה בה מיד.<ref></ref>

==קישורים חיצוניים==

==הערות שוליים==

קטגוריה:עוגות